**ZÁPIS DETÍ DO MATERSKEJ ŠKOLY NA ŠKOLSKÝ ROK 2024/2025**

Riaditeľka Základnej školy s materskou školou, A. Felcána 4 informuje rodičov a verejnosť, že zápis do MŠ bude prebiehať prezenčne

v dňoch **6. mája a 7. mája 2024 v čase od 8,00 hod. do 15,30 hod.** v budove MŠ **Na zápis príďte aj so svojím dieťaťom!**

V zmysle základnej platnej legislatívy (§ 59 zákona č. 245/2008 Z. z. o výchove a vzdelávaní a o zmene a doplnení niektorých zákonov) sa **na predprimárne vzdelávanie prijíma dieťa od troch rokov veku; výnimočne možno prijať dieťa od dovŕšenia dvoch rokov veku.**

Podľa § 28 a školského zákona je zákonný zástupca **povinný** **prihlásiť** do materskej školy na povinné predprimárne vzdelávanie **dieťa, ktoré do 31. augusta 2024 dosiahne 5 rokov.**

**Dieťa sa na predprimárne vzdelávanie prijíma na základe:**

* **žiadosti zákonného zástupcu.
Elektronická prihláška bude dostupná od 1.mája 2024** na webovej stránke školy: ZŠ s MŠ, A. Felcána 4, Hlohovec <https://zsfelcana.edupage.org/>. **El. prihlášku je potrebné vytlačiť, podpísať (oboma rodičmi) a priniesť do MŠ.**

* **potvrdenie o zdravotnej spôsobilosti dieťaťa** od všeobecného lekára pre deti a dorast, ktorého súčasťou je aj údaj o povinnom očkovaní dieťaťa.

* **písomné vyhlásenie zákonných zástupcov –** ak sa zákonní zástupcovia dohodnú, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi vypíšu tlačivo (písomné vyhlásenie) a prinesú spolu so žiadosťou o prijatie dieťaťa do MŠ.
* ak ide o **dieťa so špeciálnymi výchovno-vzdelávacími potrebami**, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

**Všetky potrebné tlačivá nájdete** na našej web stránke ZŠ s MŠ, A. Felcána 4, Hlohovec v sekcii MŠ Peterček alebo si ich môžete vyzdvihnúť osobne v MŠ.

**ŽIADOSŤ MUSÍ BYŤ PODPÍSANÁ OBIDVOMA ZÁKONNÝMI ZÁSTUPCAMI DIEŤAŤA!**

**Podpis oboch zákonných zástupcov dieťaťa sa nevyžaduje, ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo
* ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti  je možné preukázať napríklad neoverenou kópiou rozhodnutia súdu)
* jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti  je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti je možné preukázať napríklad písomným vyhlásením – **Čestné vyhlásenie zákonného zástupcu** .
* **Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi.** V prípade, ak sa takto zákonní zástupcovia dohodnú, je potrebné vypísať– Písomné vyhlásenie zákonných zástupcov a doručiť spolu so žiadosťou o prijatie dieťaťa do MŠ.

**Podmienky prijímania detí :**

* prednostne sa prijímajú deti, pre ktoré je predprimárne vzdelávanie povinné (deti, ktoré k 31.08.2024 dovŕšia vek 5 rokov)
* deti pokračujúce v plnení povinného predprimárneho vzdelávania
* deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka.
* až keď budú prijaté všetky deti, pre ktoré je predprimárne vzdelávanie povinné, a majú na neho právo, sa budú prijímať ďalšie mladšie deti až do naplnenia kapacity MŠ.

**Ostatné podmienky prijímania detí po dohode so zriaďovateľom:**

* prednostne sú prijímané deti – súrodenci ( deti, ktorých súrodenec navštevuje ZŠ s MŠ, A. Felcána a dieťa prijaté do MŠ na povinné predprimárne vzdelávanie spolu so súrodencom)

Povinné predprimárne vzdelávanie (povinné pre deti, ktoré 5 rokov dosiahnu do 31.08.) plní dieťa v materskej škole **v obci, v ktorej má trvalý pobyt, teda v spádovej materskej škole.**

**Spádové oblasti Základnej školy s materskou školou, A. Felcána  4, Hlohovec tvoria ulice:** 9. mája, A. Felcána, Čsl. Armády, Fraňa Kráľa, Františka Lipku, Gáborská, Gorkého, Mierová, Petra Jilemnického.

**Písomné rozhodnutie o prijatí** **alebo neprijatí dieťaťa** do materskej školy vydá riaditeľka v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **do** **30. júna 2024.**